《归山后家园萧飒甘旨缺供，太夫人见怜每食减啬，乙卯十月为二子璈璥析箸，怆然几筵永志馀痛》
清代·谢道承

切肉作羹，母呼进菜。侍侧劝餐，母匕不再。獭能报本乌返哺，夕膳晨羞阙供具。

母曰汝贫，毋以我故。加豆盈觞，匪行我素。俄焉空庭感风树，为丰为啬总不御。

吁嗟乎！儿无母哺哺于儿，抚兹怀棬双泪垂。

作者简介：福建闽县人，字又绍，号古梅。康熙六十年进士，官至内阁学士。引疾乞休以养母。善书，笔如屈佚，集中碑帖题跋亦颇具鉴赏。有《小兰陔诗集》。